CONSTRUMA – az otthonteremtési kiállításcsokor | Autoszektor
Újdonság, hogy idén csatlakozik hozzá a 22. Lakásvásár, Magyarország legnagyobb lakáspiaci rendezvénye is.
Április 15-19. között, a HUNGEXPO Budapesti Vásárközpontban számtalan újdonság, akció, program várja a szakma mellett az építkező, felújító, lakását, kertjét átalakítani vágyó nagyközönséget.
CONSTRUMA – KÖZÉPPONTBAN A ZÖLD ÉPÍTŐANYAGOK
A CONSTRUMA keretében ezúttal is megjelenik minden, amire az építkezéshez szükség lehet: az építő anyagoktól a szigetelésen át a tetőfedésig. Széles választékkal, akciókkal, gyakorlati bemutatókkal, tanácsadással, Építsd be tetőtered! interaktív bemutató szigettel várják az építkezésre készülő látogatókat.
RENEO – MEGÚJULÓ ENERGIÁK SZAKKIÁLLÁÍTÁSA
ÖKO CITY STAND - üzemelni fog egy közel 40 m2-es családi ház a kiállításon, mely bemutatja, hogyan lehet egészségesen, biztonságosan, környezetbarát módon és megfizethetően, közel nettó 0 energia felhasználású épületet építeni, felújítani, üzemeltetni.
A ház elmaradhatatlan része a kert, annak tervezése, ápolása, kialakítása. A CONSTRUMA Kert kiállításon egyrészt remek ötleteket kaphatnak a látogatók a profi kerttervezők, kertépítők versenymunkáiból a VII. Magyar Kertépítő Verseny és Show keretében, másrészt számos termék közül válogathatnak a kertápoláshoz és dísznövények közül a kertek kialakításához ill. hasznos gyakorlati előadásokon képezhetik magukat.
AKCIÓS KUPONFÜZET A HONLAPON!
A kiállítások honlapján március végétől már elérhető lesz a kiállítók akcióit tartalmazó kuponos oldal, ahol már előre lehet tervezgetni, mely termékekért érdemes mindenképp kilátogatni a CONSTRUMA csokorra.
Április 15-19. 9,00-18,00 (vasárnap 17,00 óráig)
Bővebb információ a kiállításokról, online jegyvásárlás: www.construma.hu